Foto: The Independent Malta aeroportida 24 oktabr kuni yengil motorli samolyot qulab tushishi oqibatida 5 kishi halok bo‘ldi. Bu haqda Airlive portalida xabar qilingan. Fairchild Swearingen Metroliner SA227-AT rusumli bu samolyot Liviya shimoli-g‘arbidagi Misurota shahriga yo‘l olgandi. Samolyot havoga ko‘tarilishi bilanoq sho‘ng‘iy boshlagan va yerga tushib portlab ketgan. Dastlabki ma’lumotlarga ko‘ra, havo kemasi bortida Yevroittifoq chegara xizmatining (Frontex) mansabdorlari bo‘lgan. Lekin hozircha bu ma’lumot tasdiqlanmadi. Ayni vaqtda Malta aeroporti faoliyati to‘xtatilgan. Rahbariyat bu holat uchun yo‘lovchilardan uzr so‘rab, tushuntirish berdi.